Γιάννης Γκίκας

Ο Γιάννης Γκίκας (γεν. 1959) είναι Έλληνας ηλεκτρολόγος - μηχανικός, πρώην αθλητικός παράγοντας και πολιτικός, δήμαρχος Αιγάλεω από την 1 Σεπτεμβρίου 2019, καθώς αναδείχτηκε νικητής στις Δημοτικές Εκλογές του 2019 και διαδέχτηκε το Δημήτρη Μπίρμπα

Από το 2003 εκλέγεται δημοτικός σύμβουλος στην πόλη του Αιγάλεω, ενώ διετέλεσε αντιδήμαρχος Έργων & Τεχνικών Υπηρεσιών επί μία επταετία (2004 - 2010) επί δημαρχίας Δημήτρη Καλογερόπουλου. Επίσης ήταν πρόεδρος της Δημαρχιακής Επιτροπής από το 2005 έως το 2010. Από το 2014 είναι επικεφαλής του δημοτικού συνδυασμού "Συμμαχία για το Αιγάλεω". Έχει υπηρετήσει, ακόμη, ως μέλος του Τεχνικού Συμβουλίου Δημοσίων Έργων της Περιφέρειας Αττικής, του Συμβουλίου Χωροταξίας, Οικισμού και Περιβάλλοντος του Τομέα της Δυτικής Αθήνας, της Επιτροπής Θεσμών της Περιφερειακής Ένωσης Δήμων Αττικής, της Επιτροπής Άρθρου 152 της Αποκεντρωμένης Διοίκησης Αττικής και του Αναπτυξιακού Συνδέσμου Δυτικής Αθήνας. Από το 2002 έως το 2005 ήταν αντιπρόεδρος της ΠΑΕ Αιγάλεω. Χρημάτισε, επίσης, ειδικός σύμβουλος της Γενικής Γραμματείας Συντονισμού και Διαχείρισης Αποβλήτων.

Πηγές 
 Συμμαχία για το Αιγάλεω - προφίλ

Παραπομπές 

Γκικας Γιαννης